Patikslintas projektas

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL JURBARKO RAJONO SAVIVALDYBĖS GYVŪNŲ (KAČIŲ IR ŠUNŲ) POPULIACIJOS REGULIAVIMO IR FINANSAVIMO TVARKOS APRAŠO PATVIRTINIMO** |
|  |
| 2021 m. birželio 15 d. Nr. TSP-225 |
| Jurbarkas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Jurbarko rajono savivaldybės taryba nusprendžia:

1. Patvirtinti Jurbarko rajono savivaldybės gyvūnų (kačių ir šunų) populiacijos reguliavimo ir finansavimo tvarkos aprašą (pridedama).

2. Skirti finansavimą Jurbarko rajono savivaldybės gyvūnų (kačių ir šunų) populiacijos reguliavimo ir finansavimo tvarkos aprašui įgyvendinti iš Jurbarko rajono savivaldybės biudžeto lėšų.

3. Paskelbti šį sprendimą Teisės aktų registre ir Jurbarko rajono savivaldybės interneto svetainėje.

|  |  |
| --- | --- |
| Savivaldybės meras |  |

Parengė

Inga Molevaitė, tel. +370 699 49335, el. p. i.molevaite@gmail.com

PATVIRTINTA

Jurbarko rajono savivaldybės tarybos

2021 m. birželio 23 d. sprendimu Nr.

**JURBARKO RAJONO SAVIVALDYBĖS GYVŪNŲ (KAČIŲ IR ŠUNŲ) POPULIACIJOS REGULIAVIMO IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Jurbarko rajono savivaldybės gyvūnų (kačių ir šunų) populiacijos reguliavimo ir finansavimo tvarkos aprašo tikslai – skatinti atsakingai rūpintis savo augintiniu, prevenciškai mažinti beglobių gyvūnų skaičių, atliekant sterilizacijos/kastracijos procedūrą.

2. Aprašas taikomas:

2.1. Jurbarko rajono savivaldybėje (toliau – Savivaldybė) registruotiems asmenims, laikantiems augintinius, kai vieno arba bendrai gyvenančių asmenų pajamos neviršija 3 VRP.

3. Aprašas finansuojamas Savivaldybės biudžeto lėšomis.

**II SKYRIUS**

**TIKSLAS IR UŽDAVINIAI**

4. Aprašo tikslas – sudaryti sąlygas asmenims, kurie atitinka 2.1 punktą, atsakingai rūpintis savo augintiniais, viešinti procedūros naudą, skatinti populiacijos reguliavimą.

5. Aprašo uždaviniai:

5.1. didinti sąmoningumą apie gyvūnų dauginimąsi, kai tikslo veisti nėra;

5.2. sudaryti sąlygas reguliuoti augintinių populiaciją;

5.3. mažinti beglobių gyvūnų skaičių.

**III SKYRIUS**

**APRAŠO ĮGYVENDINIMAS**

6. Veterinarijos klinika, kuri atliks Apraše minimą sterilizacijos/kastracijos procedūrą, atrenkama Lietuvos Respublikos viešųjų pirkimų įstatyme nustatyta tvarka.

7. Aprašą vykdo Savivaldybės administracija.

8. Asmenys, turintys teisę pasinaudoti Aprašu, su prašymu kreipiasi į gyvenamos vietos seniūniją.

9. Seniūnija pagal pateiktus duomenis patikrina atitikimą pasinaudoti Aprašu.

10. Seniūnija asmenų prašymus pateikia Savivaldybės administracijai.

11. Veterinarijos klinika registruoja ir informuoja gyvūnų savininkus apie planuojamą atlikti augintinių operaciją.

12. Veterinarijos klinika sterilizacijos/kastracijos procedūrą atlieką pagal sutartyje, sudarytoje su Savivaldybės administracija, nurodytas sąlygas.

13. Atsiskaitoma tik už sterilizacijos/kastracijos procedūrą.

**IV SKYRIUS**

**LĖŠŲ SKYRIMAS**

14. Aprašo lėšų dydis nustatomas taip:

14.1. Savivaldybės taryba, vadovaudamasi Vietos savivaldos įstatymu, kiekvienais metais savivaldybės biudžete Aprašui vykdyti numato skirti lėšų;

14.2. pasibaigus Aprašui skirtoms lėšoms, prašymus registruoja einamiems metams;

14.3. eiliškumas nustatomas pagal registravimo datą.

**V SKYRIUS**

**BAIGIAMOSIOS NUOSTATOS**

15. Aprašo vykdymą koordinuoja Savivaldybės administracijos Infrastruktūros ir turto skyrius.

16. Visi su patikrinimu susiję dokumentai saugomi laikantis Lietuvos Respublikos įstatymų ir kitų teisės aktų nustatytų reikalavimų.

17. Aprašo lėšų panaudojimą kontroliuoja Savivaldybės administracijos Centralizuotas vidaus audito skyrius.